title: Netta rufina
text: L' aneda roya (Netta rufina (Pallas, 1773)) ye una au d'a orden d'os Anseriformes y familia Anatidae que lo suyo habitat de reproducción son os almarchals y lacos d'as tierras baixas d'o sud d'Europa y s'extiende dende as redoladas esteparias y semideserticas d'a Mar Negra dica Asia Central y Mongolia, pasando l'hibierno en o subcontinent indio y Africa. Ye bella cosa migratoria y as aus d'o norte pasan l'hibierno mas a lo sud d'o norte d'Africa.
  
  Lo masclo adulto ye inconfundible. Tien un tozuelo anaranchau redondiado, pico royo y peito negro. Os flancos son blancos, o dorso pardo y a coda negra. A fembra ye sobretot de color parda palida, con o dorso y a corona mas foscos y a cara blanquinyosa. Son aus gregarias, que forman grans bandadas d'hibierno, a ormino mezcladas con atros anades buciadors. S'alimentan de plantas aquaticas sobretot capuziando y, per un regular, se mueven en busca de birolla mas que a mayoría d'os anades buciadors.
  
  Referencias
  
  Vinclos externos 
  
  Netta